15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 288 της 5/11 Απρ. 1973 (ΦΕΚ Α΄ 86) Περί ιδρύσεως Εργαστηρίου Αναπνευστικής Λειτουργίας παρά τη Φυματιολογική Κλινική της Ιατρικής Σχολής του Πανεπιστημίου Θεσσαλονίκης. Έχοντες υπ’ όψιν: 1)Τας διατάξεις α) του άρθρ. 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β) του άρθρ. 9 του Α.Ν. 1895/39, «περί οργανισμού του Παν/μίου Θεσ/νίκης, (ΦΕΚ 226), γ) των άρθρ. 2, 29 και 31 της υπ’ αριθ. 11020/1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465 τεύχ. Β΄), δ) του άρθρου μόνου του Β.Δ. 438/1965 (ΦΕΚ 972 τεύχ. Α΄), 2) την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.», 3)την γνώμην της Ιατρικής Σχολής (συνεδρία 23.3.1971) της Συγκλήτου (συνεδρία 26.5.1971) και του Πρυτανικού Συμβουλίου (συνεδρία 26.5.1971) του Πανεπιστημίου Θεσ/νίκης, 4) την υπ’ αριθ. 1323/72 γνωμοδότησιν του Ανωτάτου Συμβουλίου Δημοσίων Υπηρεσιών, 5) την υπ’ αριθ. 36/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και θρησκευμάτων, απεφασίσαμεν και διατάσσομεν: Άρθρ.1.-Ιδρύεται παρά τη Φυματιολογική Κλινική της Ιατρικής Σχολής του Παν/μίου Θεσσαλονίκης Εργαστήριον Αναπνευστικής Λειτουργίας. Άρθρ.2.-Προς κάλυψιν των αναγκών του δια του άρθρ. 1 του παρόντος ιδρυομένου Εργαστηρίου συνιστώνται παρ’ αυτώ αι κάτωθι θέσεις Βοηθητικού Διδακτ. Προσωπικού: Μία θέσις Επιμελητού. Μία θέσις Βοηθού. Μία θέσις Παρασκευαστού. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 